**SELETUSKIRI**

Eelnõule „Kuusalu valla 2022. aasta eelarve kinnitamine“

**ÜLDPÕHIMÕTTED**

Kuusalu valla 2022. aasta eelarve koostamisel on lähtutud erinevatest seadustest ja regulatsioonidest, millest olulisemad on:

* Kohaliku omavalitsuse üksuse finantsjuhtimise seadus
* Kuusalu valla eelarve koostamise, menetlemise ja täitmise kord
* Kuusalu valla arengukava 2012-2032
* Kuusalu valla eelarvestrateegia 2022-2025

Kuusalu valla 2022. a eelarve on koostatud kohaliku omavalitsuse üksuse finantsjuhtimise seaduses ning Kuusalu valla eelarve koostamise, menetlemise ja täitmise korras sätestatud detailsuses.

Eelarve on koostatud üheks eelarveaastaks, tekkepõhisena ning kinnitatakse volikogu määrusega, esitlusvaluutaks on euro. Tekkepõhises eelarves kavandatakse majandustehinguid vastavalt nende toimumisele sõltumata sellest, kas sellega seotud raha on laekunud või välja makstud.

Eelarve koostamisel on aluseks võetud kohaliku omavalitsuse üksuse finantsjuhtimise seaduses kehtestatud eelarve struktuur, millest tulenevalt on eelarve ülesehitus ja liigendus viieosaline:

* põhitegevuse tulud (maksutulud, tulud kaupade ja teenuste müügist, saadavad toetused jooksvateks kuludeks, muud tegevustulud);
* põhitegevuse kulud (antavad toetused jooksvateks kuludeks, personalikulud, majandamiskulud, muud tegevuskulud);
* investeerimistegevus (põhivara müük ja soetus, põhivara soetuseks saadav ja antav sihtfinantseerimine, finantstulud ja –kulud);
* finantseerimistegevus (kohustuste võtmine ja tasumine);
* likviidsete varade muutus (raha ja pangakontode saldo muutus).

Eelarve põhitegevuse tulude ja põhitegevuse kulude vahe on **põhitegevuse tulem**. Mida suurem on põhitegevuse tulem, seda suurem on omavalitsuse investeerimisvõimekus. Põhitegevuse tulemi lubatav väärtus aruandeperioodi lõpu seisuga on null või positiivne. Kuusalu valla prognoositav põhitegevuse tulem aastaks 2022 on **1 097 109 eurot**.

**Eelarve tulem** on põhitegevuse tulem miinus investeerimistegevus. Eelarve on tasakaalus, kui eelarve tulem võrdub nulliga. Kui eelarve tulem on positiivne, siis eelarve on ülejäägis; kui eelarve tulem on negatiivne, on eelarve puudujäägis..

Kuusalu valla prognoositav eelarve tulem aastaks 2022 on **-591 991 eurot**.

Kuusalu valla 2022. aasta koondeelarve

|  |  |
| --- | --- |
| Kirje nimetus | 2022. aasta eelarve |
| **PÕHITEGEVUSE TULUD KOKKU** | **11 612 109** |
| **30 Maksutulud** | **7 150 000** |
| 3000 Füüsilise isiku tulumaks | 6 800 000 |
| 3030 Maamaks | 350 000 |
| **32 Tulud kaupade ja teenuste müügist** | **757 350** |
| 320 Riigilõivud | 27 000 |
| 3220 Laekumised haridusalasest tegevusest | 521 550 |
| 3221 Laekumised kultuuri-ja kunstialasest tegevusest | 75 000 |
| 3222 Laekumised spordi tegevusest | 115 000 |
| 3225 Elamute ja korterite üüritulu | 4 800 |
| 3233 Üüri- ja renditulud | 14 000 |
| **35 Saadavad toetused tegevuskuludeks** | **3 404 759** |
| 3500 Sihtotstarbelised toetused tegevuskuludeks | 10 000 |
| 352 Saadud tegevustoetused | 142 000 |
| 35200 Tasandusfond | 531 433 |
| 35201 Toetusfond | 2 721 326 |
| **38 Muud tegevustulud** | **300 000** |
| 3825 Tulud loodusressursside kasutamisest | 300 000 |
| **PÕHITEGEVUSE KULUD KOKKU** | **-10 515 000** |
| **4 Antavad toetused** | **-804 161** |
| 41 Sotsiaaltoetused | -315 722 |
| 45 Muud toetused tegevuskuludeks | -488 439 |
| **Muud tegevuskulud** | **-9 710 839** |
| 50 Personalikulud | -6 401 933 |
| 55 Majanduskulud | -3 233 906 |
| 6 Muud kulud (reservfond) | -75 000 |
| **PÕHITEGEVUSE TULEM** | **1 097 109** |
| **INVESTEERIMISTEGEVUS KOKKU** | **-1 689 100** |
| 3502 Põhivara soetuseks saadav sihtfinantseerimine (+) | 20 000 |
| 15 Põhivara soetus (-) | -1 565 000 |
| 4502 Põhivara soetamiseks antav sihtfinantseerimine (-) | -40 000 |
| 650 Finantskulud (-) | -104 100 |
| **EELARVE TULEM (ÜLEJÄÄK(+) 7 PUUDUJÄÄK (-)** | **-591 991** |
| **FINANTSEERIMISTEGEVUS** | **230 000** |
| 208 Kohustuste võtmine (+) | 890 000 |
| 258 Kohustuste tasumine (-) | -660 000 |
| **LIKVIIDSETE VARADE MUUTUS** | **-361 991** |
| 1000 (+suurenemine, - vähenemine) | -361 991 |

**PÕHITEGEVUSE TULUD**

Kuusalu valla 2022. aasta eelarve põhitegevuse tulude kogumahuks on kavandatud **11 612 109** **eurot.** Võrreldes 2021. aasta eelarvega on planeeritud 2,28% suurenemist.

|  |  |  |  |  |  |  |
| --- | --- | --- | --- | --- | --- | --- |
|  | **2020. täitmine** | | **2021. eelarve** | | **2022. eelarve** | |
|  | **Summa** | **Osakaal** | **Summa** | **Osakaal** | **Summa** | **Osakaal** |
| Maksutulud | 6 744 084 | 58,55% | 6 700 000 | 59,01% | 7 150 000 | 61,57% |
| Tulu kaupade ja teenuste müügist | 718 528 | 6,24% | 738 952 | 6,51% | 757 350 | 6,52% |
| Saadavad toetused tegevuskuludeks | 3 810 552 | 33,08% | 3 614 127 | 31,83% | 3 404 759 | 29,32% |
| Muud tegevustulud | 245 819 | 2,13% | 300 000 | 2,64% | 300 000 | 2,58% |
| **Põhitegevuse tulud kokku** | **11 518 983** |  | **11 353 079** |  | **11 612 109** |  |

**Maksutulud**

Põhitegevuse tuludest suurima osakaaluga on maksutulud, mis moodustavad põhitegevuse tuludest 61,57%. Maksutulud koosnevad üksikisiku tulumaksust ja maamaksust. 2022. aasta eelarvesse on planeeritud maksutulusid **7 150 000 eurot**. Maksutulude kasv võrreldes 2021. aasta eelarvega on 6,72%.

Suurima osatähtsusega valla eelarve põhitegevuse tuludest on füüsilise isiku **tulumaks**.

Üksikisiku tulumaks laekub tulumaksuseaduse alusel. Maksu arvestab täismahus Maksu- ja Tolliamet ning kajastab füüsiliselt isikult saadud tulumaksust osa edasiantava maksuna KOV-le. Riigieelarve eelnõu kohaselt eraldatakse 2022. aastal KOVidele laekunud üksikisiku maksustatavast tulust 11,96%.

Tulumaksu laekumine 2021. aastal ja sellele eelneval kolmel aastal:

|  |  |  |
| --- | --- | --- |
| **Aasta** | **Laekumine eurodes** | **Muutus võrreldes eelmise aastaga** |
| 2018 | 5 711 322 | 8,07% |
| 2019 | 6 192 502 | 8,43% |
| 2020 | 6 393 573 | 3,24% |
| 2021. eelarve | 6 350 000 | -0,68% |

Kuusalu valla 2022. aasta eelarvesse on üksikisiku tulumaksu laekumiseks prognoositud **6 800 000 eurot**. 2021. aasta eelarves on tulumaksu laekumine 6 350 000 eurot. Septembrikuu seisuga on tulumaksu ülelaekumist ligi 160 000 eurot ja 2021. aasta eeldatavaks tulumaksu laekumiseks 6 500 000 eurot. Arvestades 2021. aasta eelarve eeldatavat täitmist on suurendatud tulumaksu laekumist 2022. aastal 4,62%.

Võrreldes 2022. aasta strateegiaga on tulumaksu laekumist suurendatud 150 000 eurot, mis on suunatud antavate toetuste (34 161 eurot), personalikulude (41 933 eurot) ja majandamiskulude (73 906 eurot) katteks.

**Maamaks** on maa maksustamishinnast lähtuv omandimaks, mis laekub 100% valla eelarvesse. Maamaksu laekumine 2021. aastal ja sellele eelnenud kolmel aastal:

|  |  |  |
| --- | --- | --- |
| **Aasta** | **Laekumine eurodes** | **Muutus võrreldes eelmise aastaga** |
| 2018 | 348 740 | -1,96% |
| 2019 | 354 069 | 1,53% |
| 2020 | 350 511 | -1,00% |
| 2021. eelarve | 350 000 | -0,15% |

2022. aasta eelarvesse on maamaksu planeeritud 350 000 eurot.

**Tulud kaupade ja teenuste müügist**

Tulud kaupade ja teenuste müügist moodustavad eelarve põhitegevuse tuludest 6,52%, kokku on planeeritud laekumisi **757 350 eurot**.

Tulude laekumine kaupade ja teenuste müügist 2021. aastal ja sellele eelneval kolmel aastal:

|  |  |  |
| --- | --- | --- |
| **Aasta** | **Laekumine eur** | **Muutus võrreldes eelmise aastaga** |
| 2018 | 683 360 | 4,26% |
| 2019 | 788 458 | 15,38% |
| 2020 | 718 528 | -8,87% |
| 2021. eelarve | 738 952 | 2,84% |

Tulude suurenemine võrreldes 2021. aasta eelarvega 2,49%.

Tulud kaupade ja teenuste müügist tululiikide lõikes:

|  |  |  |  |
| --- | --- | --- | --- |
|  | **2020. täitmine** | **2021. eelarve** | **2022. eelarve** |
| Riigilõivud | 29 661 | 26 000 | 27 000 |
| Tulud haridusalasest tegevusest | 413 271 | 511 000 | 521 550 |
| Tulud kultuuritegevusest | 68 844 | 75 000 | 75 000 |
| Tulud spordiasutustelt | 80 009 | 75 000 | 115 000 |
| Tulud sotsiaalasutustelt | 101 725 | 29 452 | 0 |
| Muud laekumised | 6 761 | 0 | 0 |
| Elamute ja korterite üüritulu | 4 916 | 2 500 | 4 800 |
| Üüri- ja renditulud | 13 341 | 20 000 | 14 000 |
| **Tulud kaupade ja teenuste müügist kokku** | **718 528** | **738 952** | **757 350** |

**Riigilõivude tulud** laekuvad vastavalt riigilõivuseadusele. Põhilised on laekumised ehitus- ja kasutuslubade väljastamise eest. 2022. aasta eelarvesse on planeeritud tulu riigilõivude laekumisest **27 000 eurot**, kasv võrreldes 2021. aastaga 3,85%.

**Tulud haridusalasest tegevusest** sisaldavad lapsevanemate tasu koolieelse lasteasutuse õppekulude ja toitlustuskulude katmisel, teistelt omavalitsustelt laekuvaid koolide ja lasteaedade kohamaksusid ning koolide toiduraha (personal ja pikkpäev).

Kuusalu vald kinnitab igal aastal munitsipaalkoolide, huvialakoolide ja lasteaedade õpilaskoha arvestusliku maksumuse järgmiseks aastaks, mis on aluseks arvlemisel teiste omavalitsustega.

Üldhariduskoolidele kehtestab riik kohamaksumuse piirmäära.

Kuusalu valla koolieelsete lasteasutuste tulud on planeeritud lasteaedade poolt esitatud tulude prognoosist, mis on lähtunud laste arvust, kehtivast õppe- ja kohatasust ning toitlustuskulude katmisest.

2022. aasta eelarvesse on planeeritud tulu haridusalasest tegevusest **521 500 eurot**. Kasv võrreldes 2021. aastaga on 2,06%.

**Tulud kultuurialasest tegevusest**  sisaldavad lastevanemate tasu huvialakooli õppekulude katmiseks, teistelt omavalitsustelt laekuvat huvialakooli kohamaksu ja muuseumi tasulisi teenuseid.

2022. aasta eelarvesse on planeeritud tulu kultuurialasest tegevusest **75 000 eurot**.

**Tulud spordiasutustelt** on Kuusalu Keskkooli Spordikeskuse piletitulu **115 000 eurot**, kasv võrreldes 2021. aastaga on 53,33%. 2022. aastaks on prognoositud spordikeskuse aktiivsemat kasutamist ja tulude taastumist.

**Tulu sotsiaalasutuste majandustegevusest ei ole 2022. aasta eelarves arvestatud.** Sotsiaalkindlustusametilt saadav üldhooldusteenuse kulude hüvitamine arvestatakse vajadusel lisaeelarvega.

**Elamute ja korterite üüritulu** on planeeritud 2022. aastal eelarvesse **4 800 eurot**. Kasv võrreldes 2021. aasta eelarvega on 92%. Valla sotsiaalpinnad ja korterid on enamuses välja üüritud ja üüritulude laekumine on suurenenud.

**Üüri ja rendi tulu** on planeeritud 2022. aasta eelarvesse **14 000 eurot**. Toetatud Elamise Teenuse maja on 2021. aastal antud üle Kuusalu Hoolela MTÜ-le ja üüritulud valda ei laeku. Seetõttu on võrreldes 2021. aasta eelarvega tulude prognoos vähenenud 70%.

**Saadavad toetused tegevuskuludeks**

Toetuseid tegevuskuludeks on planeeritud Kuusalu valla 2022. aasta eelarvesse **3 404 759 eurot**. Põhitegevuse tuludest moodustavad toetused tegevuskuludeks 29,32%.

|  |  |  |  |
| --- | --- | --- | --- |
|  | **2020. täitmine** | **2021. eelarve** | **2022. eelarve** |
| Sihtotstarbelised toetused | 120 014 | 138 548 | 10 000 |
| Saadud tegevustoetus | 168 161 | 142 000 | 142 000 |
| Tasandusfond | 388 306 | 531 433 | 531 433 |
| Toetusfond | 3 134 071 | 2 802 146 | 2 721 326 |
| **Saadavad toetused tegevuskuludeks kokku** | **3 810 552** | **3 614 127** | **3 404 759** |

**Sihtotstarbelised toetused** on 2022. aastal planeeritud toetus Harju Maakonnaraamatukogult Kuusalu Valla Keskraamatukogule 10 000 eurot.

**Saadud tegevustoetus** on 2022. aastal planeeritud toetus Kaitseministeeriumilt 142 000 eurot.

**Tasandusfondi** vahendid ei ole sihtotstarbelised ja sisaldavad muuhulgas ka toetusi jäätmehoolduse arendamiseks ning sotsiaaltoetuste ja- teenuste osutamise korraldamiseks ja kaevandamisõiguse tasude muutmise kompensatsiooni.

**Toetusfondi** vahendid on määratud kohalikele omavalitsustele konkreetsete tegevuste katteks:

* hariduskulude toetus (õpetajate palgad, koolitus, õpikud ja õppevahendid, juhtimiskulud, koolilõuna)
* koolieelsete lasteasutuste õpetajate tööjõukulude toetus
* noorte huvitegevuse toetus
* toimetulekutoetuse maksmise hüvitis
* raske ja sügava puudega laste lastehoiuteenuse toetus
* asendus- ja järelhooldusteenuse toetus
* rahvastikutoimingute hüvitis
* matusetoetus
* kohalike teede hoiu toetus

2022. aasta eelarvesse on planeeritud vahendeid toetusfondist **2 721 326** eurot. Riigi rahastuse muutumisel (suurenemisel) saab summad korrigeerida lisaeelarvega.

**Muud tegevustulud**

Muude tegevustulude all käsitletakse trahve ja muid varalisi karistusi, ebatavalisi tulusid ning ressursimakse, milleks on maardlate kaevandamisõiguse tasu ja laekumised vee erikasutusest.

|  |  |  |  |
| --- | --- | --- | --- |
|  | **2020. täitmine** | **2021. eelarve** | **2022. eelarve** |
| Kaevandamisõiguse tasu | 228 529 | 285 000 | 285 000 |
| Vee erikasutustasu | 12 523 | 15 000 | 15 000 |
| **Muud tegevustulud kokku** | **241 052** | **300 000** | **300 000** |

Muid tegevustulusid on planeeritud 2022. aastaks kokku **300 000 eurot**, mis moodustab põhitegevuse tuludest 2,58% sh. **kaevandamisõiguse tasu 285 000 eurot** ja **tasu vee erikasutusest 15 000 eurot**.

Kaevandamistasu laekumine 2021. aastal ja sellele eelneval kolmel aastal:

|  |  |  |
| --- | --- | --- |
| **Aasta** | **Laekumine eurodes** | **Muutus võrreldes eelmise aastaga** |
| 2018 | 445 080 | -31,40% |
| 2019 | 116 766 | -73,77% |
| 2020 | 228 529 | 95,72% |
| 2021. eelarve | 285 000 | 24,71% |

**PÕHITEGEVUSE KULUD**

Kuusalu valla 2022. aasta eelarve põhitegevuse kulude kogumahuks on kavandatud **10 515 000 eurot.**

Kulud jagunevad majandusliku sisu ja tegevusvaldkondade (tegevusalade) lõikes. Põhitegevuse kulude eelarves ei kajastu põhivara soetused, antav sihtfinantseering põhivara soetuseks ja tasutud laenuintressid – neid kululiike arvestatakse eelarve investeerimistegevuse osas.

|  |  |  |  |  |  |  |
| --- | --- | --- | --- | --- | --- | --- |
|  | **2020. täitmine** | | **2021. eelarve** | | **2022. eelarve** | |
|  | **Summa** | **Osakaal** | **Summa** | **Osakaal** | **Summa** | **Osakaal** |
| Eraldised tegevuskuludeks | 661 712 | 6,55% | 774 947 | 7,07% | 804 161 | 7,65% |
| Personalikulud | 6 384 061 | 63,16% | 6 402 862 | 58,41% | 6 401 933 | 60,88% |
| Majandamiskulud | 3 052 129 | 30,20% | 3 727 127 | 34,00% | 3 233 906 | 30,76% |
| Muud kulud | 9 522 | 0,09% | 56 636 | 0,52% | 75 000 | 0,71% |
| **Põhitegevuse kulud kokku** | **10 107 424** |  | **10 961 572** |  | **10 515 000** |  |

**Antavad toetused ja eraldised** on planeeritud 2022. aasta eelarves **804 161** **eurot,** võrreldes 2022. aasta strateegiaga on eelarve suurenenud 34 161 eurot. Suurendatud on ühekordsete toetuste, sotsiaaltoetuste ja konkursiürituste eelarveid ning kalmistute ja rahvamajade halduskulusid.

* sotsiaal 345 210 eurot
* haridus 131 706 eurot
* vabaaeg, kultuuri ja religioon 216 900 eurot
* elamu- ja kommunaalmajandus 46 845 eurot
* keskkonnakaitse 8 500 eurot
* majandus 4 500 eurot
* avalik kord ja julgeolek 20 000 eurot
* üldised valitsussektori teenused 30 500 eurot

**Personalikulud** moodustavad Kuusalu valla põhitegevuse kuludest suurima osa. 2022. aasta eelarves on personalikuludeks planeeritud **6 401 933 eurot**. Võrreldes 2022. aasta eelarvestrateegiaga suurenesid personalikulud 41 933 eurot alampalga planeeritava tõusu ja asutuste struktuurimuudatuste tõttu. Üldhariduskoolide õpetajate eeldatav palgatõus 2022. aastal lisandub eelarve menetluse käigus või lisaeelarvega, samuti muud õpetajate palgaga võrdsustatavad töötasud.

**Majandamiskuludek**s on 2022. eelarves planeeritud **3 233 906 eurot**, mis võrreldes 2022. aasta eelarvestrateegiaga suurenesid 73 906 eurot. Suurenemine on tingitud vahendite lisamisest elektri ja gaasikütte katteks. Eelarve vahendeid on lisatud ka õpilasliinidele, turismi arendamisele ning muudele sotsiaalhoolekandeasutustele.

2022. aasta majandamiskulud on võrreldes 2021. aastaga väiksemad 15,25%. 2021. aasta eelarve sisaldab laekunud sihtotstarbelisi toetusi majanduskulude katteks. 2022. aastal lülitatakse saadavad sihtrahad eelarvesse aasta jooksul.

**Muud kulud** 2022. aasta eelarves on planeeritud **75 000 eurot** valla reservfondiks.

**INVESTEERIMISTEGEVUS**

Vastavalt kohaliku omavalitsuse üksuse finantsjuhtimise seadusele jaguneb investeerimistegevus järgmisteks osadeks:

* põhivara soetus
* põhivara müük
* põhivara soetuseks saadav sihtfinantseerimine
* põhivara soetuseks antav sihtfinantseerimine
* finantstulud
* finantskulud

Planeeritavaks investeerimistegevuse tulemiks on kulu summas **1 689 100 eurot.**

**Põhivara soetuseks saadav sihtfinantseerimine** on 2022. aasta eelarves planeeritud kokku **20 000 eurot**:

* Hajaasustuse programmi toetus 20 000 eurot

Eelarvestrateegias planeeritud **osaluste ost** 200 000 eur ei ole eelarvesse arvestatud. Kuusalu Soojus OÜ esitas rahastustaotluse Keskkonnainvesteeringute Keskusele Leesi piirkonna veevarustuse parendamiseks. Taotlus ei saanud positiivset otsust.

**Põhivara soetuseks** on eelarves planeeritud **1 565 000 eurot**. Investeerimisobjektid on järgmised:

* valla teede investeeringud 250 000 eurot
* valla üldplaneeringu koostamine 30 000 eurot
* jäätmejaama arendamine 20 000 eurot
* tänavavalgustuse investeeringud 25 000 eurot
* Kuusalu Tervisekeskuse elektrivarustuse korrastamine 35 000 eurot
* laste mänguväljakute rajamine 15 000 eurot
* Kolga Lasteaia katuse renoveerimine 100 000 eurot
* Kolga Kooli ruumide renoveerimine 77 000 eurot
* Kuusalu Keskkooli ümberehitus ja inventari soetus 1 013 000 eurot.

**Põhivara soetuseks antav sihtfinantseerimine on** 2022. aasta eelarves planeeritud **40 000 eurot:**

* Hajaasustuse programmi toetus (saadav toetus 20 000 eurot ja valla osalus 20 000 eurot).

**Finantskuludena** on 2022. aasta eelarves planeeritud laenuintresside tasumine summas **104 100 eurot.**

|  |  |  |  |  |
| --- | --- | --- | --- | --- |
|  |  | **2020. täitmine** | **2021. eelarve** | **2022. eelarve** |
| 017001 | Haridusasutuste laenud | 31 406 | 76 500 | 94 000 |
| 017002 | Majanduslaenud | 8 275 | 9 000 | 8 100 |
| 018001 | KIK-laen | 1 759 | 2 500 | 2 000 |
|  |  | **41 440** | **88 000** | **104 100** |

**Haridusasutuste laenud**

* Kuusalu Keskkooli Spordikeskuse laenu intressid 30 000 eurot
* lasteaedade ja investeeringute katteks võetud laenu intressid 1 200 eurot
* Kuusalu KK ja Salmistu sadama laenu intressid 62 800 eurot

**Majanduslaenud**

* Kiiu mõisa renoveerimiseks võetud laenu intressid 8 000 eurot
* rajamasinate kapitalirendi intressid 100 eurot

**KIK-i laenu** intressid 2 000 eurot.

**FINANTSEERIMISTEGEVUS**

Finantseerimistegevus jaguneb järgmisteks osadeks:

* kohustuste võtmine
* kohustuste tasumine

Kohustuste võtmise all on planeeritud **890 000 euro** ulatuses laenu võtmine ning kohustiste tasumise all kajastatakse laenude tagasimakseid summas **660 000 eurot**.

|  |  |  |  |  |
| --- | --- | --- | --- | --- |
|  |  | **2020. täitmine** | **2021. eelarve** | **2022. eelarve** |
| 017001 | Haridusasutuste laenud | 148 800 | 325 000 | 545 470 |
| 017002 | Majanduslaenud | 90 149 | 91 00 | 91 000 |
| 018001 | KIK-laen | 23 530 | 25 000 | 23 530 |
|  |  | **262 479** | **441 000** | **660 000** |

**Haridusasutuste laenud**

* Kuusalu Keskkooli Spordikeskuse kapitalirent Steniard OÜ-le on refinantseeritud alates 15.novembrist 2019 Swedbanki laenuks. Laenuleping lõppeb 15.10.2038.a. 2022. aastal on laenu tagasimakseteks arvestatud 121 000 eurot.
* Kuusalu valla lasteaedade ja investeeringute katteks on 2014. aastal võetud laen Sampo pangast. 2019. aastal on laen vormistatud LHV Pank AS-ile ja laenuleping lõppeb 15.07.2024.a. 2022. aastal on laenu tagasimakseteks arvestatud 34 000 eurot.
* Kuusalu Keskkooli algklasside maja ja Salmistu sadama ehitamiseks võetud laenu tagasimaksed on 390 470 eurot. Laenu on võetud SEB Pank AS-ilt 2021. aastal 4 500 000 ja 2022. aastal on kavas laenu juurde võtta 890 000 eurot Kuusalu Keskkooli algklasside maja ehituse lõpetamiseks ning sisseseade ja mööbli ostu finantseerimiseks. Laenuleping lõppeb 15.07.2030.a.

**Majanduslaenud**

* Kiiu mõisa renoveerimiseks on 2018. aastal võetud laen 800 000 eurot Swedbankist. Laenuleping lõppeb 30.11.2027.a. 2022. aastal on laenu tagasimakseteks arvestatud 85 000 eurot.
* rajamasinate soetuseks on 2017. aastal sõlmitud kapitalirendileping Danske pangast summas 33 000 eurot. 2019. aastal on laen vormistatud LHV Pank AS-ile ja leping lõppeb 25.12.2022.a. 2022. aastal on kapitalirendi tagasimakseteks arvestatud 6 000 eurot.

**KIK-laen**

* SA Keskkonnainvesteeringute Keskuselt on 2013. aastal võetud laen Kuusalu Soojus OÜ projekti „Kuusalu valla Kuusalu, Kiiu ja Kolga alevike kanalisatsioonisüsteemide kaasajastamine“ rahastamiseks 400 000 eurot tähtajaga 20 aastat. 2022. aastal on laenu tagasimakseteks arvestatud 23 530 eurot.

**LIKVIIDSETE VARADE MUUTUS**

Kohaliku omavalitsuse üksuse finantsjuhtimise seaduse alusel kuuluvad likviidsete varade muutuse eelarveosa koosseisu raha ja pangakontode saldo muutus, rahaturu- ja intressifondide aktsiate või osakute saldo muutus ning soetatud võlakirjade saldo muutus. Kohalikel omavalitsustel võib olla pangadeposiite ja väärtpabereid, mida käsitletakse seaduse kohaselt likviidsete varadena, kui neid saab vahetada suhteliselt lühikese ajaperioodi jooksul raha vastu ja neil puudub oluline turuväärtuse muutuse risk. Kohaliku omavalitsuse üksuse osalusi, muid aktsiaid ja osasid, nende väärtpaberite soetust ja müüki kajastatakse investeerimistegevuse eelarveosas.

Likviidsete varade saldo suurenemine kajastatakse eelarves plussiga, saldo vähenemine kajastatakse miinusega. Sarnaselt investeerimis- ja finantseerimistegevuse tulemite kajastamisele on vastav regulatsioon vajalik eelarve ülejäägi või puudujäägi arvestamiseks.

Likviidsete varade jääk on eelarvestrateegias eeldatava täitmise järgi 586 144 eurot seisuga 31.12.2021, millest **361 991 eurot** on suunatud 2022. aasta investeerimiskulude katteks.

**PÕHITEGEVUSE KULUD VALDKONNITI JA TEGEVUSALADE KAUPA**

|  |  |  |  |  |  |  |
| --- | --- | --- | --- | --- | --- | --- |
| **Valdkond** | **2020. täitmine** | | **2021. eelarve** | | **2022. eelarve** | |
|  | **Summa** | **Osakaal** | **Summa** | **Osakaal** | **Summa** | **Osakaal** |
| Üldised valitsussektori teenused | 698 858 | 6,91% | 804 462 | 7,34% | 795 530 | 7,57% |
| Avalik kord ja julgeolek | 23 344 | 0,23% | 24 580 | 0,22% | 23 676 | 0,23% |
| Majandus | 547 689 | 5,42% | 511 137 | 4,66% | 483 716 | 4,60% |
| Keskkonnakaitse | 154 851 | 1,53% | 452 600 | 4,13% | 221 500 | 2,11% |
| Elamu- ja kommunaalmajandus | 245 642 | 2,43% | 244 840 | 2,23% | 250 682 | 2,38% |
| Tervishoid | 24 775 | 0,25% | 10 500 | 0,10% | 11 676 | 0,11% |
| Vabaaeg, kultuur ja religioon | 459 619 | 4,55% | 483 971 | 4,42% | 464 298 | 4,42% |
| Haridus | 7 074 039 | 69,99% | 7 496 356 | 68,39% | 7 410 100 | 70,47% |
| Sotsiaalne kaitse | 878 607 | 8,69% | 933 126 | 8,51% | 853 822 | 8,12% |
| **Põhitegevuse kulud kokku** | **10 107 424** |  | **10 961 572** |  | **10 515 000** |  |

**01 ÜLDISED VALITSEMISSEKTORI TEENUSED**

Üldiste valitsemissektori teenuste põhitegevuse kulud on **795 530 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **01** | **2020. täitmine** | **2021. eelarve** | **2022. eelarve** |
| Vallavolikogu | 66 848 | 80 000 | 80 000 |
| Vallavalitsus | 425 745 | 428 150 | 439 330 |
| Reservfond | 0 | 54 936 | 75 000 |
| Muud üldised teenused | 174 262 | 198 876 | 177 700 |
| Muud valitsussektori teenused | 22 203 | 42 500 | 23 500 |
| Valitsussektori võla teenindamine | 9 800 | 0 | 0 |
| **Kokku** | **698 858** | **804 462** | **795 530** |

**01111 Vallavolikogu -** hüvitised vallavolikogu ja komisjoni liikmetele ning volikogu administreerimiskulud.

**01112 Valla- ja linnavalitsused**

* Vallavalitsuse tööjõukulud ja administreerimiskulud ning vallamaja majanduskulud
* Rahandusteenistuse tööjõu- ja administreerimiskulud

**01114 Valla reservfond**

**01330 Muud üldised teenused**

* IT- teenistuse tööjõu- ja infotehnoloogiakulud
* Kommunikatsiooniteenistuse tööjõu- ja administreerimiskulud
* MTÜ Arenduskoda liikmemaks

**01600 Muud üldised valitsussektoriteenused**

* valimised – valla valimiskomisjoni kulud
* omavalitsusliitude liikmemaksud

**01700 Valitsussektori võla teenindamine –** Kuusalu Keskkooli Spordikeskuse kapitalirendi käibemaks ja lepingu lõpetamise kulud.

**03 AVALIK KORD JA JULGEOLEK**

Avaliku korra ja julgeoleku valdkonna põhitegevuse kulud on **23 676** eurot ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **03** | **2020. täitmine** | **2021. eelarve** | **2022. eelarve** |
| Politsei | 843 | 3 500 | 3 676 |
| Päästeteenused | 22 501 | 21 080 | 20 000 |
| **Kokku** | **23 344** | **24 580** | **23 676** |

**03100 Politsei -** 0,25 koristaja töötasu ja ruumide majandamiskulud.

**03200 Päästeteenused** - toetused vabatahtlike päästeorganisatsioonidele.

**04 MAJANDUS**

Majanduse valdkonna põhitegevuse kulud on **483 716 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **04** | **2020. täitmine** | **2021. eelarve** | **2022. eelarve** |
| Põllumajandus | 64 089 | 69 137 | 58 505 |
| Maanteetransport | 310 479 | 234 500 | 234 500 |
| Salmistu sadam | 130 | 0 | 1 000 |
| Turism | 7 876 | 15 000 | 19 000 |
| Üldmajanduslikud arendusprojektid | 5 208 | 28 000 | 0 |
| Muu majandus | 159 907 | 164 500 | 170 711 |
| **Kokku** | **547 689** | **511 137** | **483 716** |

**04210 Põllumajandus –** maakorraldusteenistuse tööjõu- ja administreerimiskulud.

**04510 Maanteetransport**

* valla teede ja tänavate korrashoid
* ühistransport

**04520 Salmistu Sadam** - valvekulud

**04730 Turism** - kulud valla turismiobjektide korrashoiuks ja rattaringide korraldamiseks Kõrvemaal ja Lahemaal.

**04740 Üldmajanduslikud arendusprojektid –** hangete korralduskulud.

**04900 Muu majandus** - ehitus- ja keskkonnateenistuse tööjõu- ja administreerimiskulud.

**05 KESKKONNAKAITSE**

Keskkonnakaitse valdkonna põhitegevuse kulud on **221 500 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **05** | **2020. täitmine** | **2021. eelarve** | **2022. eelarve** |
| Jäätmekäitlus | 40 635 | 42 600 | 36 500 |
| Avalike alade puhastus | 103 907 | 400 000 | 175 000 |
| Haljastus | 10 309 | 10 000 | 10 000 |
| **Kokku** | **154 851** | **452 600** | **221 500** |

**05100 Jäätmekäitlus** - jäätmete kogumise ja vedamise kulud valla üldkasutatavatest prügikastidest, pakendikonteinerite tühjendamine ning ohtlike jäätmete kogumise ja käitlemise kulud.

**05101 Avalike alade puhastus -** aastaringne teede ja tänavate puhastus, talvine teede ja tänavate puhastus, lumetõrje, libedustõrje, lume äravedu ning teemaal asuva haljastuse hooldus (sh niitmine) koos olmeprügi koristamisega.

**05400 Haljastus** -valla asulate haljastustööd ja lilled.

**06 ELAMU- JA KOMMUNAALMAJANDUS**

Elamu- ja kommunaalmajanduse põhitegevuse kulud on **250 682 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **06** | **2020. täitmine** | **2021. eelarve** | **2022. eelarve** |
| Elamumajandus | 5 844 | 5 000 | 5 000 |
| Veevarustus | 0 | 18 540 | 1 000 |
| Tänavavalgustus | 77 279 | 60 000 | 72 500 |
| Muud kommunaaltegevused | 162 519 | 161 300 | 172 182 |
| **Kokku** | **245 642** | **244 840** | **250 682** |

**06100 Elamumajandus -** Korterite Kuusalus Kuusalu tee 37-8, Kolgas Mõisa allee 65-3 ja Kuusalu Keskkooli Kooliõue 1 remondifond ja kindlustusmaksed. Kommunaalmaksete osa tasuvad üürnikud.

**06300 Veevarustus –** veevedu.

**06400 Tänavavalgustus -** tänavavalgustuse remondi- ja hoolduskulud ning elekter**.**

**06605 Muud kommunaaltegevused**

* külaliikumine – külade raha ja kogukonnaprojektide toetus
* Kuusalu kalmistu, Leesi kalmistu ja Loksa kalmistu hoolduskulude toetus
* lemmikloomadega seotud kulud
* Majandusteenistuse tööjõu- ja majandamiskulud.

**07 TERVISHOID**

Tervishoiu valdkonna põhitegevuse kulud on **11 676 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **07** | **2020. täitmine** | **2021. eelarve** | **2022. eelarve** |
| Üldmeditsiiniteenused | **24 775** | **10 500** | **11 676** |

**07210 Üldmeditsiiniteenused -** Kuusalu Tervisekeskuse 0,25 koormusega koristaja tööjõukulud ja ruumide majandamiskulud.

**08 VABAAEG, KULTUUR, RELIGIOON**

Vabaaja, kultuuri ja religiooni valdkonna põhitegevuse kulud on **464 298 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **08** | **2020. täitmine** | **2021. eelarve** | **2022. eelarve** |
| Sporditegevus | 76 337 | 81 228 | 71 000 |
| Puhkepargid | 7 021 | 5 000 | 5 000 |
| Vabaaja ja spordiüritused | 46 200 | 40 000 | 50 000 |
| Raamatukogud | 140 270 | 143 296 | 140 814 |
| Rahvakultuur | 86 558 | 89 947 | 84 094 |
| Muuseumid | 52 860 | 57 600 | 59 838 |
| Kirjastamisteenused | 26 148 | 26 200 | 26 200 |
| Religioon- ja ühiskonnateenused | 8 435 | 16 500 | 8 500 |
| Muu vabaaeg, kultuur ja religioon | 15 790 | 24 200 | 18 852 |
| **Kokku** | **459 619** | **483 971** | **464 298** |

**08102 Sporditegevus**

* Kuusalu Keskkooli Spordikeskuse kasutamise soodustused – rendikulude kompenseerimine
* sporditreeningrühmade tegevuskulude toetus
* andekate sportlaste toetamine.

**08103 Puhkepargid**

* valla mänguväljakute, palliplatside ja liuväljade korrashoiukulud.

**08109 Vabaaja ja spordiüritused**

* spordiüritused
* kultuuriüritused
* kultuuriseltside toetamine.

**08201 Raamatukogud**

* Valla Keskraamatukogu (koos filiaalidega) tööjõukulud ja majandamiskulud.

**08202 Rahvakultuur**

*Halduskulud lepingu alusel:*

* Kuusalu Rahvamaja
* Kolgaküla Rahvamaja

*Ruumide majandamiskulud:*

* Joaveski Rahvamaja
* Vihasoo Rahvamaja
* Viinistu Rahvamaja
* Leesi Rahvamaja
* Pärispea Seltsimaja
* Kolga Rahva Maja
* Kodasoo Külamaja
* Kõnnu Külamaja.

**08203 Muuseumid** - Kolga muuseumi tööjõukulud ja majandamiskulud.

**08300 Ringhäälingu- ja kirjastamisteenused -** toetus ajalehe Sõnumitooja väljaandmise finantseerimiseks.

**08400 Religiooni- ja muud ühiskonnateenused -** toetused kommunaalkulude katteks valla kogudustele.

**08600 Muu vabaaeg, kultuur ja religioon**

* valla kultuuri-, spordi- ja hariduspreemia
* fotokonkursi preemiad
* aukodaniku toetused
* valla poolt korraldatavad üritused (sh beebipidu, õpetajate päev)
* valla Kroonikafilm.

**09 HARIDUS**

Hariduse valdkonna põhitegevuse kulud on **7 410 100 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **09** | **2020. täitmine** | **2021. eelarve** | **2022. eelarve** |
| Alusharidus | 1 806 310 | 1 921 968 | 1 929 208 |
| Põhi- ja üldkeskharidus | 3 579 282 | 3 700 357 | 3 636 764 |
| Üldkeskharidus | 185 611 | 200 000 | 210 704 |
| Noorte huviharidus ja -tegevus | 654 528 | 734 175 | 693 276 |
| Koolitransport | 280 577 | 355 000 | 380 000 |
| Koolitoit | 253 024 | 305 779 | 305 733 |
| Öömaja | 97 791 | 0 | 0 |
| Muud hariduse tugiteenused | 148 176 | 197 000 | 220 500 |
| Muu haridus (haldus) | 68 740 | 82 077 | 33 915 |
| **Kokku** | **7 074 039** | **7 496 356** | **7 410 100** |

**09110 Alusharidus**

* Kuusalu Lasteaed
* Kolga Lasteaed
* Kiiu Lasteaed
* Vihasoo Lasteaed
* muud lasteaiad – kohamaksud teistele omavalitsustele.

**09212 Põhi- ja üldkeskharidus**

* Vihasoo Algkool
* Kolga Kool
* Kuusalu Keskkool
* Kuusalu Keskkooli Spordikeskus
* muud koolid - kohamaksud teistele omavalitsustele

**09213 Üldkeskhariduse õpetajate tööjõukulud** - gümnaasiumiosa õpetajate palgakulud.

**09510 Noorte huviharidus ja huvitegevus**

* Kuusalu Kunstide Kool
* Kuusalu Noortekeskus
* muud huvialakoolid – kohamaksud teistele omavalitsustele
* noorte huviharidus ja tegevus – riigi huvihariduse toetus.

**09600 Koolitransport -** õpilastranspordi kulud.

**09601 Koolitoit**

* Kuusalu Kooli toitlustamine
* Kolga Kooli toitlustamine
* Vihasoo Lasteaed-Algkooli toitlustamine

**09602 Öömaja** – Kuusalu Keskkooli Õpilaskodu, tegevus lõppes aastal 2020.

**09609 Muud hariduse tugiteenused -** Kuusalu Hariduse Tugikeskus.

**09800 Muu haridus, sh hariduse haldus** - Haridusteenistuse tööjõu- ja administreerimiskulud.

**10 SOTSIAALNE KAITSE**

Sotsiaalse kaitse valdkonnas on põhitegevuse kulud **853 822 eurot** ning see jaguneb tegevusalade lõikes järgnevalt:

|  |  |  |  |
| --- | --- | --- | --- |
| **10** | **2020. täitmine** | **2021. eelarve** | **2022. eelarve** |
| Puuetega inimeste sotsiaalne kaitse | 191 987 | 242 592 | 208 517 |
| Eakate sotsiaalhoolekandeasutused | 310 455 | 169 452 | 145 000 |
| Muu eakate sotsiaalne kaitse | 66 863 | 91 000 | 104 201 |
| Laste sotsiaalhoolekandeasutused | 18 920 | 20 993 | 17 002 |
| Muu perede ja laste sotsiaalne kaitse | 108 425 | 143 224 | 135 207 |
| Eluasemeteenused riskirühmadele | 14 525 | 40 000 | 22 000 |
| Riskirühmade hoolekanne | 8 239 | 13 000 | 13 000 |
| Riiklik toimetulekutoetus | 28 692 | 29 080 | 26 984 |
| Muu riskirühmade kaitse | 24 655 | 45 000 | 45 030 |
| Muu sotsiaalne kaitse | 105 846 | 138 785 | 136 881 |
| **Kokku** | **878 607** | **933 126** | **853 822** |

**10121 Muu puuetega inimeste sotsiaalne kaitse**

* hooldajatoetus ja sotsiaalmaks
* puuetega laste toetused
* MTÜ Kuusalu Hoolela tegevustoetus.

**10200 Eakate sotsiaalhoolekandeasutused -**

teised sotsiaalhoolekandeasutused (hooldekodud). Kuusalu Eakate Kodu tegevus lõppes aastal 2020.

**10201 Muu eakate sotsiaalne kaitse** – koduteenuste osutamise tööjõu- ja sõidukite kulud.

**10400 Laste ja noorte sotsiaalhoolekandeasutused –** asendus- ja järelhooldusteenus lastekodudes.

**10402 Muu perekondade ja laste sotsiaalne kaitse**

* valla toidutoetus
* lastetoetused (sh sünnitoetus, aabitsatoetus, lasterikaste perede toetus, lasteaia osalustasu toetus)
* matusetoetus.

**10600 Eluasemeteenused sotsiaalsetele riskirühmadele** – sotsiaaleluasemete majandamiskulud ja Toetatud Elamise Teenuse maja üldkommunaalkulud.

**10700 Riskirühmade sotsiaalhoolekandeasutused**

* Kolga Päevakeskuse kommunaalkulud
* mittetulundussektori toetused (sh pensionäride seltsingud).

**10701 Riiklik toimetulekutoetus** - riigi poolt eraldatud raha.

**10702 Muu sotsiaalsete riskirühmade kaitse** - valla ühekordsed toetused (sh juubelitoetus, jõulutoetus, tervisetoetus).

**10900 Muu sotsiaalne kaitse**:

* Sotsiaalteenistuse tööjõu- ja administreerimiskulud
* muu sotsiaalne teenus.

Koostas: Ly Korotejev-Piir